## Odluka o općinskim porezima Općine Stupnik

### NN 15/2002 (15.2.2002.), Odluka o općinskim porezima Općine Stupnik

# Općine Stupnik

376

Na temelju članka 30. Zakona o financiranju jedinica lokalne samouprave
i uprave (»Narodne novine« br. 117/93, 69/97, 33/00, 127/00 i 59./0l) i članka
15. Statuta Općine Stupnik (»Glasnik Zagrebačke županije« br. 24/2001) Općinsko
vijeće Općine Stupnik na svojoj 5. sjednici održanoj 5. veljače 2002. godine
donijelo je

## ODLUKU

### O OPĆINSKIM POREZIMA

Članak l.

Ovom odlukom utvrđuju se vrste općinskih poreza, stope, visina i način
obračuna i plaćanja općinskih poreza.

Članak 2.

U Općini Stupnik uvode se sljedeće vrste poreza:

1. Porez na potrošnju,

2. Porez na kuće za odmor,

3. Porez na tvrtku ili naziv,

4. Porez na korištenje javnih površina,

5. Prirez porezu na dohodak,

6. Porez na nekorištene poduzetničke nekretnine,

7. Porez na neobrađeno poljoprivredne površine

I. POREZ NA POTROŠNJU

Članak 3.

Porez na potrošnju
plaća se na potrošnju alkoholnih i bezalkohonih pića i piva u ugostiteljskim
objektima, a po stopi od 3%.

Članak 4.

Osnovica
poreza na potrošnju iz članka 3. ove Odluke je prodajna cijena pića po kojoj se
ona prodaju u ugostiteljskom objektu.

Članak 5.

Porez na potrošnju
alkoholnih i bezalkoholnih pića i piva obračunava se i plaća u rokovima određenim
za plaćanje poreza na dodanu vrijednost.

Obračunati porez iskazuje se
u evidencijama propisanim za obračun poreza na dodanu vrijednost.

II. POREZ NA KUĆE ZA ODMOR

Članak 6.

Porez na kuće za
odmor plaćaju pravne i fizičke osobe koje su vlasnici kuća za odmor.

Kućom za odmor
smatra se svaka zgrada ili dio zgrade ili stan koji se koristi povremeno ili
sezonski.

Kućom za odmor u
smislu ove odluke ne smatraju se gospodarstvene zgrade koje služe za smještaj
poljoprivreednih strojeva, oruđa i drugog pribora.

Porez
na kuće za odmor ne plaća se na kuće za odmor koje se ne mogu koristiti zbog
starosti i trošnosti.

Članak 7.

Porez
na kuće za odmor plaća se 11,00 kn po četvornom metru korisne površine. Pod
korisnom površinom smatra se neto površina kuće za odmor odnosno stana za
odmor.

Članak 8.

Obveznici poreza
na kuće za odmor dužni su nadležnom poreznom tijeli dostaviti podatke o kućama
za odmor koji se odnose na mjesto gdje se nalaze kuće za odmor, te korisnu
površinu.

Podatke iz stavka
l. ovog članka obveznici su dužni dostaviti do 31. ožujka godine za koju se
utvrđuje porez.

Porez na kuće za odmor plaća
se u roku od 15 dana od dana dostave rješenja o utvrđivanju poreza.

III. POREZ NA TVRTKU ILI NAZIV

Članak 9.

Porez na tvrtku ili naziv plaćaju pravne i fizičke osobe koje su
obveznici poreza na dobit i poreza na dohodak, godišnje, zavisno od vrste
djelatnosti, razvrstane prema Odluci o nacionalnoj klasifikaciji djelatnosti, i
to kako slijedi:

svota u kunama  Oznaka Nacionalne klasifikacije djelatnosti

200,00               01       poljoprivreda, lov šumarstvo

500,00               14       vađenje ostalih ruda i kamena

500,00               20       prerada
drva, proizvodnja proizvoda od drva i pluta, osim namještaja, proizvod­nja                           predmeta od slame
i pletarskih materijala

500,00                28     proizvodnja proizvoda od metala, osim

                                    strojeva i opreme

500,00                45     građevinarstvo

300,00                50     trgovina
motornim vozilima i motociklima održavanje i popravak motornih vozila i motocikla,
trgovina na malo motornim gorivima i mazivima,

300,00                51     trgovina
na veliko i posredovanje u trgovini osim trgovine motornim vozilima i motociklima

200,00                52     trgovina
na malo osim trgovine   motornim
vozilima i motociklima, popravak

                                    predmeta za osobnu upotrebu i kućan­stvo

300,00                55     hoteli
i restorani

300,00                72     računalne
i srodne djelatnosti

300,00                93     ostale
uslužne djelatnosti

200,00                         sve ostale gore nespomenute
djelatnosti.

Članak 10.

Porez na tvrtku odnosno naziv
ne plaćaju novoosnovane prav­ne i fizičke osobe u prvoj kalendarskoj godini
upisa u registar.

Pravne odnosno fizičke osobe
koje na području općine Stupnik imaju svoje poslovne jedinice (prodavaonice,
pogone, radionice, prodajna mjesta, poslovnice) plaćaju porez na tvrtku odnosno
naziv u iznosu koji bi plaćale da imaju sjedište u Općini Stupnik.

IV. POREZ NA KORIŠTENJE JAVNIH POVRŠINA

Članak ll

Porez na korištenje javnih površina plaćaju pravne i fizičke osobe koje
koriste javne površine temeljem ugovora o zakupu.

Osnovica poreza je svota zakupnine a porez se plaća po stopi od 20%.

V. PRIREZ POREZU NA DOHODAK

Članak 12.

Prirez porezu na dohodak plaćaju obveznici poreza na dohodak po stopi od
6%.

VI. POREZ NA
NEKORIŠTENE PODUZETNIČKE NEKRETNINE

Članak 13.

Porez na nekorištene poduzetničke nekretnine plaća se na nekretnine
namijenjene obavljanju poduzetničke djelatnosti (pro­iz­vodni i drugi poslovni prostori)
koje se ne koriste.

Pod
nekorištenim poduzetničkim nekretninama podrazumijevaju se nekretnine iz stavka
l. ovog članak u kojima se ne obavlja djelatnost godinu dana.

    Članak 14.

Obveznik poreza na
nekorištene poduzetničke nekretnine je fizička ili pravna osoba koja je vlasnik
nekretnine.

 Članak l5.

Porez na nekorištene
poduzetničke nekretnine plaća se u godišnjem iznosu po četvornom metru korisne
površine neko­rištene nekretnine i to 10 kn po m2.

Obveznici poreza moraju
nadležnom poreznom tijelu dostaviti podatke o nekorištenim nekretninama
najkasnije do 31. ožujka godine za koju se utvrđuje porez.

VII. POREZ NA NEOBRAĐENO OBRADIVO POLJOPRIVREDNO ZEMLJIŠTE

Članak 16.

Porez na neobrađeno obradivo poljoprivredno zemljište pla­ćaju vlasnici
ili zakupci toga zemljišta, ako ga ne obrađuju godinu dana.

Pod neobrađenim
obradivim zemljištem iz stavka l. ovog članka smatra se zemljište koje se po
svojoj veličini, klasi, i kulturi može obrađivati i privesti poljoprivrednoj
proizvodnji.

Članak 17.

Porez na neobrađeno
obradivo poljoprivredno zemljište pla­ća se po jednom hektaru neobrađenoga
obradivog poljopri­vred­nog zemljišta u iznosu:

1. na oranice
500,00 kn po ha godišnje

2. na povrtnjake
800,00 kn po ha godišnje

3. na vočnjake 1.000,00
kn po ha godišnje

4. na livade
250,00 kn po ha godišnje.

Članak 18.

Obveznici poreza
moraju nadležnom poreznom tijelu dostaviti podatke o mjestu, veličini, klasi i
kulturi zemljišta koje se ne obrađuje, najkasnije do 31. ožujka godine za koju
se utvrđuje porez.

VIII. PRIJELAZNE I ZAVRŠNE
ODREDBE

Članak 19.

Utvrđivanje
i naplatu općinskih poreza obavlja Ministarstvo financija, Porezna uprava,
Područni ured Zagreb, Ispostava Samobor.

Članak
23.

Danom
stupanja na snagu ove odluke prestaje vrijediti Od­luka o općinskim porezima
objavljena u »Glasniku Zagreb­ačke županije« broj 9/98.

Članak
24.

Ova
Odluka stupa na snagu osam dana od dana objave u »Narodnim novinama« a
primjenjuje se za naplatu poreza na potrošnju,
poreza na tvrtku odnosno naziv, poreza na korištenje javnih površina i
poreza na kuće za odmor od 1. 1. 2002. godine, a za naplatu prireza porezu na
dohodak, poreza na nekorištene poduzetničke nekretnine i poreza na neobrađeno
obradivo poljoprivredno zemljište od 1. 1. 2003. godine.

Klasa: 021-01/02-01/1

Urbroj:
238/28-02-2

Stupnik, 5. veljače 2002.

Predsjednik Općinskog
vijeća
  **Ivan Konjušić,** v. r.

Odluka, NN 15/2002-376